La Junta Local contra el càncer organitza els seus II Monòlegs Solidaris en pro de la lluita contra la malaltia
2025-07-24

Després de l’èxit del passat any que va fer que en el Casal de la Falla Mendizábal no cabera ni una agulla, la Junta Local contra el Càncer de Burjassot torna a celebrar enguany, concretament dissabte que ve 4 de juny a partir de les 21 hores en el mateix escenari, la seua II Nit Solidària de Monòlegs que, també enguany, van a destinar la recaptació a la lluita contra la malaltia.

Les entrades, que ja poden adquirir-se en La Merceria Burjassot tenen un preu de 8€, que inclou sopar i monòleg o bé de 5€, si només es vol gaudir dels monòlegs. En aquest cas, l’entrada porta inclosa una consumició.

Els monologuistes que enguany faran riure al públic assistent seran Piedad Benlloch, Rubén Cosías, Ramón Ulzurrun i Fran Tordera.

Aquesta especial nit compta amb la col·laboració de la Regidoria de Falles de l’Ajuntament de Burjassot, dirigida per Estefanía Ballesteros, i la Falla Mendizábal, a més del patrocini de la papereria RP Mendizábal.